8 Na bilumbu yina, kuvandaka diaka ti kimvuka mosi ya nene ya bantu, mpi bo vandaka ve ti kima ya kudia. Yo yina yandi bingaka balongoki mpi yandi songaka bo nde:2 “Mono ke wila kimvuka ya bantu yai+ mawa sambu bo me vanda ti mono bilumbu tatu mpi bo kele ve ti kima ya kudia.+3 Kana mono vutula bo na banzo na bo nzala, bo ta lemba na nzila, mpi bankaka na kati na bo me katuka ntama.”4 Kansi balongoki na yandi vutudilaka yandi nde: “Na kisika yai ya kele ntama ti babwala, na wapi muntu ta zwa mampa ya kufwana sambu bantu yai kudia mpi kufuluka?”5 Yo yina yandi yulaka bo nde: “Beno kele ti mampa ikwa?” Bo tubaka nde: “Nsambwadi.”+6 Ebuna yandi songaka kimvuka ya bantu na kuvanda na ntoto. Na nima yandi bakaka mampa yina nsambwadi, yandi pesaka Nzambi matondo, yandi zengaka yo, mpi yantikaka kupesa yo na balongoki na yandi sambu bo kabula yo, ebuna bo kabisaka yo na kimvuka yina ya bantu.+7 Bo vandaka mpi ti mwa bambisi ya masa ya fioti, ebuna yandi sambaka sambu na yo, mpi yandi tubilaka bo na kukabula yo mpi.8 Ebuna bo diaka mpi fulukaka, mpi bo lokutaka bitunga ya nene* nsambwadi ya kufuluka ti bitini yina bikalaka.+9 Kansi, babakala vandaka kiteso ya 4 000. Na nima yandi songaka bo na kukwenda.10 Na mbala mosi yandi kotaka na maswa ti balongoki na yandi mpi bo kumaka na ndambu ya Dalmanuta.+11 Awa Bafarize kwisaka mpi bo yantikaka kutula ntembe ti yandi, ebuna sambu na kumeka yandi, bo lombaka yandi na kusonga bo kidimbu mosi ya me katuka na zulu.+12 Yandi waka mawa mingi na ntima mpi yandi tubaka nde: “Sambu na nki ndonga yai ya bantu ke sosa kidimbu?+ Ya kieleka mono ke tuba nde, bo ta pesa ve ndonga yai ya bantu ata kidimbu mosi.”+13 Ebuna yandi bikisaka bo, kotaka diaka na maswa, mpi kwendaka na simu ya nkaka.14 Kansi, bo vilaka na kunata mampa, mpi bo vandaka ve ata ti kima mosi na kati ya maswa kaka dimpa mosi.+15 Mpi yandi kebisaka bo na bangogo ya pwelele nde: “Beno kangula meso; beno keba na levire ya Bafarize mpi na levire ya Erode.”+16 Yo yina bo yantikaka kutula ntembe bo na bo sambu bo vandaka ve ti mampa.17 Ntangu yandi monaka mutindu yina, yandi tubilaka bo nde: “Sambu na nki beno ke tula ntembe sambu beno kele ve ti mampa? Keti beno me zaba ntete ve mpi ke bakisa ve? Keti bantima na beno ke bakisa kaka ve?18 ‘Ata beno kele ti meso, keti beno ke mona ve; mpi ata beno kele ti makutu, keti beno ke wa ve?’ Keti beno ke yibuka ve19 ntangu mono zengaka mampa tanu+ sambu na babakala 5 000, bitunga ikwa ya kufuluka na bitini beno lokutaka?” Bo tubilaka yandi nde: “Kumi na zole.”+20 “Ntangu mono zengaka mampa nsambwadi sambu na babakala 4 000, bitunga ya nene* ikwa ya kufuluka ti bitini beno lokutaka?” Bo tubilaka yandi nde: “Nsambwadi.”+21 Ebuna yandi tubilaka bo nde: “Keti beno ke bakisa kaka ve?”22 Ntangu yai, bo kumaka na Betsaida. Awa bantu natilaka yandi kifwa-meso mosi, mpi bo bondilaka yandi na kusimba yandi.+23 Yandi simbaka kifwa-meso yina na diboko mpi yandi nataka yandi na nganda ya bwala. Yandi losaka mate na meso na yandi,+ ebuna yandi tulaka yandi maboko mpi yulaka yandi nde: “Keti nge ke mona kima?”24 Bakala yina talaka mpi tubaka nde: “Mono ke mona bantu, kansi bo ke monana bonso banti yina ke tambula.”25 Diaka yandi tulaka maboko na yandi na meso ya muntu yina, ebuna muntu yina monaka pwelele. Meso na yandi belukaka, mpi yandi kumaka kumona bima yonso mbote-mbote.26 Yo yina yandi vutulaka yandi na nzo, mpi yandi tubaka nde: “Kukota ve na kati ya bwala.”27 Na nima Yezu ti balongoki na yandi kwendaka na babwala ya Sezarea-Filipo, mpi na nzila yandi yantikaka kuyula balongoki na yandi nde: “Bantu ke tuba nde mono kele nani?”+28 Bo tubilaka yandi nde: “Yoane Mbotiki,+ kansi bankaka ke tuba nde, Eliya,+ mpi bankaka diaka nde, mosi na kati ya bambikudi.”29 Mpi yandi yulaka bo nde: “Ebuna beno, beno ke tuba nde mono kele nani?” Piere vutudilaka yandi nde: “Nge kele Kristu.”+30 Ebuna yandi pesaka bo ntuma ya ngolo na kusonga ve ata na muntu mosi mambu ya ke tadila yandi.+31 Diaka, yandi yantikaka kulonga bo nde Mwana ya muntu fwete kanga ntima na bampasi mingi, ebuna bankuluntu, bamfumu ya banganga-nzambi ti bansekudi ta buya yandi, mpi bo ta fwa yandi,+ mpi yandi ta futumuka na nima ya bilumbu tatu.+32 Ya kieleka, yandi vandaka kutuba mambu yina na pwelele yonso. Kansi Piere nataka yandi na lweka mpi yantikaka kunganina yandi.+33 Yo yina yandi balukaka, talaka balongoki na yandi, mpi nganinaka Piere nde: “Luta na nima na mono, Satana! sambu nge ke yindula ve bangindu ya Nzambi, kansi bangindu ya bantu.”+34 Ntangu yai, yandi bingaka kimvuka ya bantu ti balongoki na yandi pene-pene na yandi mpi tubilaka bo nde: “Kana muntu ke zola kulanda mono, bika yandi kudibuya, yandi baka nti na yandi ya mpasi,* mpi yandi fula kulanda mono.+35 Sambu konso muntu yina ke zola kugulusa luzingu* na yandi ta vidisa yo, kansi konso muntu yina ke vidisa luzingu* na yandi sambu na mono mpi sambu na nsangu ya mbote ta gulusa yo.+36 Ya kieleka, inki mambote muntu ta baka kana yandi baka nsi-ntoto ya mvimba mpi yandi vidisa luzingu* na yandi?+37 Nki kima muntu ta pesa kibeni na kisika ya luzingu* na yandi?+38 Sambu konso muntu yina ke wa mono mpi bangogo na mono nsoni na kati ya ndonga yai ya bantu ya kukonda kwikama* mpi ya masumu, Mwana ya muntu mpi ta wa yandi nsoni+ ntangu yandi ta kwisa na nkembo ya Tata na yandi ti bawanzio ya santu.”+
kon_Latn